****

|  |  |  |  |
| --- | --- | --- | --- |
| Váš list číslo/zo dňa | *Naše číslo*  *37906/2020-RIEK* | *Vybavuje/***🕿** | Banská Bystrica *Dňa 15.9.2020* |

**Tlačová správa**

**viac komfortu pre lekárov v prvej línii**

**Švédsky výrobca nábytku IKEA a dodávateľ spotrebnej elektroniky ANDREA SHOP vybavili novým nábytkom a spotrebičmi oddychovú zónu lekárom Oddelenia infektológie Fakultnej nemocnice s poliklinikou F.D. Roosevelta Banská Bystrica.**

K spolupatričnosti a podpore zdravotníkov počas pandémie koronavírusu sa pripojili aj spoločnosti IKEA,  ANDREA SHOP a VÚB banka, ktorá je organizátorom nápadu.

Lekárom, starajúcim sa o pacientov s ochorením Covid 19, ale aj inými infekčnými ochoreniami sa rozhodli spríjemniť oddychové priestory a darovali im nový nábytok a spotrebnú elektroniku.

Priestory, kde sa lekári denne stretávajú na sedeniach a rozhodujú o ďalšej liečbe, ale aj trávia prestávky sú tak od augusta zariadené novými kresielkami, sedačkami, skrinkami ale aj chladničkou a kávovarom.

„*Oddelenie infektológie sídli v starom nemocničnom areáli na druhom konci mesta, ako zvyšok nemocnice a pri renováciách priestorov pre personál príde väčšinou na rad neskôr ako iné oddelenia.*

*Preto nám pomoc prišla veľmi vhod a celý kolektív lekárov sa zo zmodernizovaného priestoru tešíme a úprimne zaň ďakujeme*,“ uviedla Diana Vološinová, primárka oddelenia infektológie.

*„Nesmierne si vážime a zároveň vyjadrujeme hlboký obdiv všetkým lekárom a zdravotníckemu personálu oddelenia infektológie v tomto náročnom období. Sme si vedomí toho, že často musia siahnuť nad hranice vlastných síl a aj toho aký je pre nich aspoň krátky oddych dôležitý.  Sme radi, že sme mohli prispieť k vynoveniu oddychovej zóny a veríme, že sa im v nej podarí pri dobre kávičke načerpať  energiu potrebnú pri zvládaní ďalších náročných úloh, “* vyjadrila Eva Rezníková, marketing director Andrea Shop.

„*Je pravdou, že pri obmedzenom rozpočte investujeme zdroje najmä do prevádzok, kde sa poskytuje zdravotná starostlivosť pacientom, teda lôžkových oddelení, ambulancií, výmeny zdravotníckej techniky a operačných sál. Na výmeny nábytku v kancelárskych priestoroch a zázemí pre personál nie je financií nazvyš. Preto si dar od oboch spoločností veľmi ceníme a ďakujeme im, že prispeli k zlepšeniu komfortu našich zamestnancov,*“ doplnila Miriam Lapuníková, generálna riaditeľka nemocnice.

*„Vieme, že nasadenie lekárov a zdravotníckeho personálu infektológie počas pandémie, ale aj mimo nej je veľké. Preto sme veľmi radi, že sa nám pre nich podarilo vybaviť miesto, kde budú môcť načerpať sily a oddýchnuť si. Veríme, že to veľmi ocenia,“* uviedla Lucia Luptáková, PR manažérka VÚB banky.

Hodnota daru je 1 980 €.

|  |
| --- |
| Mgr. Ružena Maťašeje  hovorkyňa, PR manažérka  Referát internej a externej komunikácie |
|  |
|  |

Mgr. Ružena Maťašeje

hovorkyňa, PR manažérka